
ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА

от д-р Радостин Захариев Дичев – Управител

на „Комплексен онкологичен център–Бургас” ЕООД

ОТНОСНО:  Закупуване със собствени средства на дружеството на Видеогастроскоп, съвместим с налична видеосистема „Олимпус”; Електронен конвексен трансдюсер за ехограф „Соникс” и Телефонна система „Панасоник”, за нуждите на „Комплексен онкологичен център-Бургас” ЕООД. 

УВАЖАЕМИ ОБЩИНСКИ СЪВЕТНИЦИ,

         
Медицинските апарати, обект на настоящата докладна записка, са необходими на дружеството за поддържане обхвата на предлаганата диагностична и терапевтична дейност на лечебното заведение. Придобиването на телефонната система, предназначена за монтаж в новоизграждащия се Диагностично консултативен блок, е във връзка с увеличаването на телефонните постове, което старата централа не може да поеме. 
След извършването на предварителни проучвания, стойностите на активите, които ще бъдат заплатени със собствени средства, са както следва: 
· Видеогастроскоп, съвместим с налична видеосистема „Олимпус” - до 30 000.00 лв. (тридесет хиляди лева), без включен ДДС; 
· Електронен конвексен трансдюсер за ехограф „Соникс” – до 5 630.00 лв.(пет хиляди шестстотин и тридесет лева), без включен ДДС; 
· Телефонна система „Панасоник” -  до 7 760.00 лв. (седем хиляди седемстотин и шестдесет лева), без включен ДДС.

Съгласно разпоредбата на чл. 12, т. 20 от Наредбата за реда, по който Община Бургас участва в учредяването и упражнява правото си на собственост в търговските дружества, Общински съвет – Бургас, упражнявайки правата на едноличния собственик на капитала (принципала Община Бургас), следва да даде съгласие за закупуване на посочените дълготрайни материални активи. 

Предвид гореизложеното, предлагам Общински съвет Бургас да вземе следното
Р Е Ш Е Н И Е:

        
Дава съгласие „Комплексен онкологичен център - Бургас” ЕООД да закупи със собствени средства:

1. Видеогастроскоп, съвместим с налична видеосистема „Олимпус”, на стойност до 30 000.00 лв. (тридесет хиляди лева), без включен ДДС, без включен ДДС, след възлагане на обществена поръчка чрез публична покана по реда на Глава осма „а“ от  Закона за обществените поръчки; 

2. Електронен конвексен трансдюсер за ехограф „Соникс”, на стойност до 5630.00 лв. (пет хиляди шестстотин и тридесет лева), без включен ДДС,  след възлагане на обществена поръчка чрез публична покана по реда на Глава осма „а“ от  Закона за обществените поръчки;
3. Телефонна система „Панасоник”, на стойност до 7 760.00 лв. (седем хиляди седемстотин и шестдесет лева), без включен ДДС, след възлагане по реда на чл. 14, ал. 5, т. 2 от Закона за обществените поръчки.

С уважение:
Д-р Радостин Захариев Дичев
Управител на „Комплексен онкологичен център - Бургас” ЕООД  

